पंजाब में है 19 मई को वोटिंग, लेकिन इस मुश्किल में फंसे नवजोत सिंह सिद्धू, अब क्या...  
मुश्किल में फंसे नवजोत सिंह सिद्धू
उनके कार्यलय ने दी जानकारी
पंजाब में 19 मई को है वोटिंग
लोकसभा चुनाव 2019 (Lok Sabha Election) के  लिए 6 चरणों का मतदान हो चुका है. अब सातवें चरण में 59 सीटों पर 19 मई को मतदान होना है. इसी कड़ी में पंजाब की 13 लोकसभा सीटों पर भी वोटिंग होनी है. पंजाब में जीत के लिए सभी राजनैतिक पार्टियां इन दिनों जमकर प्रचार कर रही हैं. कांग्रेस के नेता नवजोत सिंह सिद्धू (Navjot Singh Sidhu) भी अपनी पार्टी को जीत दिलाने के लिए ताबड़तोड़ प्रचार कर रहे हैं.  नवजोत सिंह सिद्धू (Navjot Singh Sidhu) को लेकर अब एक खबर आ रही है कि रैलियों में भाषण दे देकर उनका गला खराब हो गया है और वो इसका इलाज करा रहे हैं. नवजोत सिंह सिद्धू (Navjot Singh Sidhu) के कार्यलय से यह बयान जारी किया गया है.

Navjot Singh Sidhu's office: Navjot Singh Sidhu put on steroid medication and injections due to continuous speech damaging his vocal cords. At the moment Mr. Sidhu is under the medication & in process of a quick recovery to return-back to campaigning at the earliest. (file pic) pic.twitter.com/RI2mgML99l

नवजोत सिंह सिद्धू (Navjot Singh Sidhu) के कार्यलय की तरफ से ट्वीट किया गया: "नवजोत सिंह सिद्धू का चुनाव प्रचार करने के दौरान गला काफी खराब हो गया है. और वह इसके लिए स्टेरॉयड दवा और इंजेक्शन का सेवन कर रहे हैं. सिद्धू की रिकवरी हो रही है और वह जल्द ही कांग्रेस के लिए दोबारा चुनाव प्रचार करेंगे." सिद्धू के फैंस के लिए यह बहुत बड़ा झटका है, क्योंकि रैलियों में उन्हें सुनने और देखने के लिए काफी संख्या में लोग आते हैं.
नवजोत सिंह सिद्धू (Navjot Singh Sidhu) जब से बीजेपी छोड़कर कांग्रेस में शामिल हुए हैं, तभी से बीजेपी और पीएम नरेंद्र मोदी (PM Narendra Modi) पर अपने बयानों से जमकर हमला कर रहे हैं. हाल ही में नवजोत सिंह सिद्धू ने बीजेपी नेता और प्रवक्ता संबित पात्रा (Sambit Patra) पर  सोनिया गांधी के लिए की गई टिप्पणी को लेकर निशाना साधा था. सिद्धू ने कहा कि संबित पात्रा मौसमी मेंढक की तरह टर्र, टर्र करते हैं. उनके इस बयान पर बीजेपी ने भी पलटवार किया था.